聽聞登龍街有間出名的沾麵，又從未試過，晚餐就選擇了這間三田製麵所。遠處已經見到有人龍，等了差不多30分鐘才有位。沾麵選擇不多，只分了辣同唔辣，另外麵量自由選擇小丶中丶大或特大。我同朋友都點大分量的濃香豬骨魚介沾麵。濃香豬骨魚介沾麵 ($78)湯底非常濃郁，偏稠，散發很香的魚味。麵質煙韌，叉燒偏瘦，糖心蛋非常之出色，有流心效果，可惜只有半隻。只是食到尾越黎越鹹，而且可能因為選擇了凍的麵底，湯汁沾上凍麵亦好快就變凍。下次要試下點熱麵底，可能會更好味！